തെന്നിമറിഞ്ഞ ബൈക്കില്നിന്ന് ബസിനടിയിലേക്കു വീണ് യുവതി മരിച്ചു ചങ്ങനാശേരി: റോഡില്നിന്നു തെന്നിമറിഞ്ഞ ബൈക്കില്നിന്നു കെ.എസ്.ആര്.ടി.സി. ബസിനടിയിലേക്കു വീണ യുവതിക്കു ദാരുണാന്ത്യം. മാമ്മൂട് വളവുകുഴി കരിങ്ങണാമറ്റം വീട്ടില് സണ്ണിയുടെയും ബിജിയുടെയും ഏക മകള് സുബി ജോസഫ്25 ആണു മരിച്ചത്. വാഴൂര് റോഡില് പൂവത്തുംമൂടിനു സമീപം ഇന്നലെ വൈകിട്ട് 5.35 നായിരുന്നു അപകടം. പ്രതിശ്രുതവരനൊപ്പം ബൈക്കില് യാത്ര ചെയ്യുകയായിരുന്നു സുബി. ചങ്ങനാശേരി ഭാഗത്തേക്കു വരികയായിരുന്ന ബൈക്കിനെ അതേ ദിശയില്വന്ന കെ.എസ്.ആര്.ടി.സി. ഓവര്ടേക്ക് ചെയ്യുന്നതിനിടെ ബൈക്ക് റോഡരികില്നിന്നു തെന്നിമാറുകയും പിന്നിലിരുന്ന സുബി ബസിനടിയിലേക്കു വീഴുകയായിരുന്നു. ബസിന്റെ പിന്ചക്രം സുബിയുടെ തലയിലൂടെ കയറിയെന്നു പോലീസ് പറഞ്ഞു. കുമളിയില്നിന്നു കായംകുളത്തേക്കു പോവുകയായിരുന്നു ബസ്. സമീപത്തെ സി.സി. ടിവി ക്യാമറയില്നിന്നുള്ള ദൃശ്യങ്ങള് പോലീസിനു ലഭിച്ചിട്ടുണ്ട്. ബഹളംകേട്ട് ഓടിയെത്തിയ നാട്ടുകാര് അറിയിച്ചതിനെത്തുടര്ന്ന് തൃക്കൊടിത്താനം പോലീസും ചങ്ങനാശേരിയില്നിന്നു ഫയര്ഫോഴ്സും സ്ഥലത്തെത്തി. മുക്കാല് മണിക്കൂറോളം മൃതദേഹം റോഡില് കിടന്നു. നാട്ടുകാര് ചേര്ന്നാണു യുവതിയുടെ മൃതദേഹം ആംബുലന്സിലേക്കു മാറ്റിയത്. മൃതദേഹം മോര്ച്ചറിയില്. പോസ്റ്റുമോര്ട്ടത്തിനു ശേഷം ബന്ധുക്കള്ക്കു വിട്ടുെകാടുക്കും.